5 vas ná gewelddadige betoging | Maroela Media
5 vas ná gewelddadige betoging
ŉ Bus is gedurende dié betoging aan die brand gesteek en het heeltemal uitgebrand. (Foto: ANA)
Vyf verdagtes is Dinsdag tydens ŉ gewelddadige betoging in die noordelike voorstede van Port Elizabeth in die Oos-Kaap in hegtenis geneem.
ŉ Bus is gedurende dié betoging aan die brand gesteek en het heeltemal uitgebrand.
Kapt. Sandra Janse van Rensburg, woordvoerder van die polisie, het gesê die polisie se eenheid vir openbare orde is na Bethelsdorp en Gelvandale in die Baai ontplooi nadat ŉ betoging oor dienslewering en behuisingskwessies handuit geruk het.
Volgens Janse van Rensburg is twee mans en drie vroue, tussen 28 en 35 jaar oud, in hegtenis geneem in verband met die hou van ŉ onwettige byeenkoms en oortreding van die nasionale padverkeerswet.
Betogers het die hoofpaaie in die gebied met brandende bande en klippe versper. Standfordweg, Gailweg, Bethelsdorpweg asook ander paaie in die Helenvale-gebied is noodgedwonge gesluit.
Die Booysens Park-kliniek se deure is vroeër vandag ook gesluit ná ontstoke betogers die kliniek se personeel en pasiënte weggejaag het. Lwandile Sicwetsha, woordvoerder van die provinsiale gesondheidsdepartement, het gesê die polisie is na die kliniek ontbied.
“Die polisie waarsku die gemeenskap om binne die perke van die wet te betoog en nie skade aan infrastruktuur aan te rig of paaie te versper nie,” het Janse van Rensburg gesê.
Die verdagtes sal môre in die Gelvandale-landdroshof verskyn.
Motoriste word aangeraai om van alternatiewe roetes gebruik te maak totdat die betrokke paaie weer oopgestel is.
Betogers het die hoofpaaie in die gebied met brandende bande en klippe versper. (Foto: Verskaf)
betoging Oos-Kaap Port Elizabeth
Sasol-aandeleskema: Solidariteit gaan hof toe
Sluit hul toe in die bus, en stook die bus ook.
Stop al die dienste vir n maand sodat hulle kripeer ,
Ons het hulle nou gearresteer en wat nou
Ons gaan hulle maar vrylaat voor hulle maatjies die res van die busse afbrand
More sit hy by die busstop vir dieselfde bus en wag of brand die geboue omdat dieselfde bus nie opdaag nie
Snaaks daar sulke snaakse goed in die DA beheerde metros plaasvind. Verkiesingskoors?
ons hoor kort kort hulle is inhegtenis oor hulle verwoesting, maar hoor nooit dat hulle gestraf word nie.